Francis Eugene George

** Francis Eugene George** (1937–2015) var en amerikansk katolsk erkebiskop av Chicago og kardinal.

## Liv og virke
### Bakgrunn, prest
George trådte i 1957 inn i den katolske presteordenen Oblatfedrene og studerte filosofi og teologi i Ottawa i Canada. Han ble presteviet i 1963. Deretter fortsatte han sine studier i Washington D.C. og i New Orleans. Samtidig underviste han fra 1964 til 1969 i filosofi ved sin ordens presteseminar i Pass Christian ved kysten i delstaten Mississippi, og fra 1969 til 1973 dessuten ved Creighton University i Omaha i Nebraska.

I 1974 ble han generalvikar innen Oblatfedrene og flyttet til ordenshovedkvarteret i Roma. I 1986 vendte han tilbake til USA, der han til å begynne med virket ved Senteret for tros- og kulturanliggender i Cambridge  (Massachusetts). Samtidig tok han doktorgraden ved det pavelige universitet Urbaniana i Roma innen fagområdet ekklesiologi (kirkelære).
### Biskop av Yakima
Den 10. juli 1990 utnevnte pave Johannes Paul II ham til biskop av Yakima i den amerikanske delstaten Washington, og han ble bispeviet av den apostoliske nuntius i USA, erkebiskop Agostino Cacciavillan, den 21. september samme år. Medkonsekrerende biskoper var Roger Lawrence Schwietz O.M.I. av Duluth og hans forgjenger i Yakima som var blitt biskop av Spokane, den sunnmørsk norsk-ættede William Stephen Skylstad.

### Erkebiskop av Portland in Oregon, og så av Chicago
I 1996 ble han promovert til erkebiskop av Portland i Oregon. Der var han imidlertid bare noen måneder, for i april 1997 ble han utnevnt til erkebiskop av Chicago.
### Kardinal
George ble kardinal i 1998, med *[[San Bartolomeo all'Isola]]* som tittelkirke. Den 13. november 2007 ble han valgt til president for United States Conference of Catholic Bishops (den amerikanske katolske bispekonferanse) for en fireårsperiode - perioden fram til 2010, da han ble erstattet av Timothy Dolan.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Kardinal Agostino Cacciavillan (1926-) *1976
* Kardinal *Francis Eugene George*, O.M.I. (1937-2015) *1990

## Referanser


## Eksterne lenker
* Fyldige kardinalsbiografier på norsk – katolsk.no
* Cardinal George Fanclub
* Archdiocese of Chicago
* Biografi på The Cardinals of the Holy Roman Church